10 år på Heidal skule

Kunstnerlogg Gisle Harr, 2019 – 2020

Logg Heidal skole

uke 13

Jeg.

Man.

Bli kjent- navne øvelse. Vi tegnet noe som minnet om hvert navn. Det ble et slags huskekart. Nazarii: nese, Agnete: agn osv... Dette synes de var gøy.

Jeg introduserte noen tegne øvelser: lage rundinger, rette og buede streker. Vi fant ut hva slags ting man kunne tegne med de forskjellige strekene. Jeg lærte dem deretter å tegne et ansikt forfra, steg for steg. Hode, øyne, nese, munn, ører, hår. basert på strekøvelsene. Bygge opp en form ved hjelp av enkeltkomponenter. De fikk en oppskrift med seg hjem for å øve på dette.

atelieret:

Ryddet

tirs.

repetisjon ansikt: alle tegnet og skrev på et ark hva de hadde lært dagen før, Alle ansiktstrekkene. Tegnet dem på nytt. De kom opp på tavla for å hjelpe meg å tegne på eksemplene. Veldig populært.

atelieret: flyttet hyller

onsdag

samlet elevene i ring. Snakket litt om hva vi hadde lært og om dyr- hvilket dyr har du hjemme? eller kjenner du? Elevene var veldig engasjerte her.

Kom i gang modellering av byste:

lage sokkel med pinne, så brukte vi god tid på å lage et hode ut ifra formen på et egg med ansiktstrekk og hår

deretter overkropp, klær, hatt , smykker etc

forklare begreper som portrett, byste, helfigur

atelieret: Begynte på marionett- skulptur i tre

Lånte bøker på biblioteket. Flyttet hyller.

torsdag

øvelse, kulltegning på papirrull, etterfulgt av øvelse i å tegne et tre med kun rette linjer + sol og regnbue

Vi gikk gjennom fargene i regnbuen, og dyr som kunne bo i trær. Alle tegnet selvvalgte dyr i sine trær.

modellering: fortsettelse på å modellere byste. Satt bystene til tørk.

Alle ble ferdige.

atelieret: begynte på modell av inngangsparti ved atelieret

uke 14

tirs

lagde brettetegning med et dyr hvor en tegner litt av dyret uten å vise de andre og sender tegningen videre. Litt vanskelig for noen å skjønne prinsippet men tror de syntes det var morsomt. Må repeteres.

Hoppelek med farger/ mønster for å løse opp.

"de som har rødt på seg kan hoppe nå " osv.… veldig gøy.

Så øvde vi på fargeblandinger med primærfarger+ sort og hvitt

Her ble det en del ahaopplevelser. Hvor lite sort man trenger eller rødt for å forandre de lyse fargene helt ... Stor begeistring og mye søl.

Vi malte deretter bystene.

ons

Jeg ga dem en tegneøvelse som forberedelse til å lage en dyreskulptur: tegne et dyr

De kunne velge mellom hest, katt og elefant, etter min tegne-oppskrift som de også fikk med seg hjem.

Vi malte ferdig bystene og reparerte (limte) deler som var falt av. Noen fikk litt nye farger.

tors

Jeg delte ut tegnebøker- heretter kalt kunstboka. Amalies kunstbok osv....

Alle lagde merkelapp på sin bok med fine bokstaver og tegninger

Klippet ut fargeblandingene fra i går. De fikk i oppgave å lage en collage:

Om dagen der jeg bor (hvitt ark) eller om natten der jeg bor (sort ark) etter at jeg hadde demonstrert hvordan det kunne gjøres.

Vi øvde på å bøye og klippe ståltråd. Elevene lagde hver sin bokstav i leire med ståltrådarmering. Denne la vi til tørk for å males senere.

fre

Elevene skrev og tegnet hva de hadde gjort hittil i kunstboka. Begreper som byste og skulptur ble forklart og stavet på tavla.

De begynte på hver sin dyreskulptur. Alle hadde funnet ut hva slags dyr de ville lage.

Først skjelettet i ståltråd. Mange strevde men det gikk seg til etterhvert med endel hjelp fra de voksne. Alle ble ferdig med skjelettet men ikke helt ferdige med å legge på leire. Mange ting å huske på.

I atelieret har jeg preparert plater og ellers begynt å male skisser av motiver i området rundt Bakketun og på skolen. Disse vil være et ledd i kunst- prosjektet.

Jeg vil undersøke hvordan man kan lage en enkel marionett / bevegelig skulptur.

Jeg har også begynt å skrive en slags observasjoner/ dagboknotater fra oppholdet.

Evaluering generelt:

Jeg har de to første ukene prioritert å introdusere ulike materialer og teknikker innen tegning, skriving, skulptur og maleri for elevene. Dette tror jeg er nyttig som forberedelse til kunstprosjektet de skal gjøre. Jeg innser at det meste av tiden har gått med til dette og at jeg bør prioritere mitt eget arbeid i større grad fremover. Samtidig tror jeg det er ekstremt viktig å bli godt kjent med elevene så vi blir trygge på hverandre og de får innblikk i måten jeg jobber på gjennom å gjøre selv det jeg gjør på atelieret, om enn i noe forenklet form. Som jeg også har snakket med Kjersti om så handler jo dette også litt om at ting må testes ut og erfares underveis.

De lager sitt eget kunstprosjekt som jeg tenker skal inkludere hvert sitt dyr, hver sin person og hvert sitt et hus som de har en relasjon til eller som betyr noe for dem. Dette vil bli en del av en senere iscenesettelse og en inngang til historier og selvopplevde erfaringer knyttet til hverdagen og stedet der de bor. Som en del av denne prosessen skal vi studere nærområdet rundt skolen og ellers i Heidal ved hjelp av ulik form for observasjon, skisser, visuell og verbal gjenfortelling. De tar dermed utgangspunkt i sin egen hverdag, slik jeg også har skissert i søknadsteksten, men jeg vil at det skal være litt åpent hvilken retning det tar, fordi det skal minne om min egen kunstneriske prosess der det ene ofte tar det andre og man oppdager motiver og muligheter underveis.

Elevene virker ivrige og åpne for oppgavene jeg gir dem. Det kan være vanskelig for 1. klassinger å få til ting rent motorisk men jeg synes det stort sett går bra. De gjør mange ting for første gang. Noen får litt høye ambisjoner når de ser mine skulpturer eller er for selvkritiske men det går over når jeg hjelper dem lenge nok til at de føler at de kommer videre og glemmer at de ble lei seg eller frustrerte. De gir veldig direkte utrykk for det når de står fast og det er egentlig positivt. Jeg opplever også at de kan bli litt uselvstendige hvis jeg tilbyr for mye hjelp. Det er en balansegang som dere lærere sikkert kjenner mye til selv. Prinsippet mitt er at de egentlig kan gjøre alt sjøl hvis de får god og tydelig veiledning. Og at de synes det er interessant og gøy.

Gisle

22. mai--- 29 mai

Vi modellerte ferdig og malte dyre -skulpturene

Jeg så behovet for å se nærmere på dyrenes anatomi, så jeg lagde tre modeller av dyrehoder; en hest, en hund og en katt. Disse ble bygget opp ved hjelp av grunnformer; hodene kunne lages ved å rulle, dele og trykke leira med utgangspunkt i kube, sylinder, kule og pyramide som så settes sammen til mer kompliserte former.

Onsdag lagde vi hest og fredag hund. Jeg viste og forklarte trinnvis mens elevene lagde hodene, på samme måten som når vi lagde menneskehode. Dette fungerte ganske bra. fordi jeg fulgte opp hver enkelt elevs utfordringer underveis og rundt et bord. Det blir mer å sette sammen leira som definerte byggeklosser enn å gå ut ifra en som formløs masse.

Jannicke, min samboer, var med på fredagen. Hun hjalp til og lagde støtter til hodene.

Vi monterte hodene da de var tørre og så malte vi dem. Hestehodene ble festet ved at vi stakk hull undenifra med en trepinne mens leira var våt. De ble siden tredd nedpå og limt fast til pinne som igjen var borret ned i og limt fast til sokkelen (treplata)

Sokkel laget på samme måte som til bystene. Hundehodene festet vi med tykk ståltråd i steden.

Reparasjoner: Deler som hadde falt eller brukket av limte jeg fast med rapid epoxylim når figuren var helt tørr, før vi malte.

----------

Ideen er jo i utgangspunktet at de skal lage et portrett av et dyr de har et forhold til.

Når de arbeider utvikler det seg noen ganger mer til et fantasidyr med fine rare farger. Jeg har ikke lagt noen føringer utover portrettoppgaven, men latt de dikte videre hvis de har blitt inspirerte og heller konsentrert meg om å hjelpe dem med det tekniske. Først og fremst var det viktig å få opp en ferdig dyreskulptur med skjelett inni og uten for mye sprekker. Behandling av leira, bruk av redskaper, motorikk. Mye som skal øves på her.

Jeg tror jeg vil jobbe mer metodisk med form- delen fremover (som med dyrehodene) fordi det viser seg å være pedagogisk smart og mye mer forståelig enn å bare si: gjør litt mere sånn, osv. De lærer fortere, husker bedre rekkefølgen på hva som må gjøres, samtidig som de sannsynligvis får en større forståelse om formen de lager. Samme prinsippet er blitt brukt i tegneøvelsene. Så det henger sammen.

maling:

Jeg viste flere teknikker for fargeblanding -hvordan man maler for ikke å ødelegge eller sause sammen fargene, hvor stor eller liten fargemengde som må til, rekkefølge når du blander, hvordan du blander, rengjøring av pensler osv.

Rengjøring, modellering/ maling:

Elevene var med å rydde og dette synes jeg fungerte bra. De får et forhold til hele prosessen. Vaske pensler, skrape bord og feie er for eksempel populært.

Tegning:

 Vi repeterte å tegne et ansikt. Delvis på tavla, parallelt med å tegne i kunstboka. De husket overraskende mye av det vi gjorde i mars måned.

Å tegne og skrive på tavla er veldig populært og en fin måte å aktivisere dem på.

En elev som var veldig vanskelig å få i gang ble min assistent og tegnet alt på tavla. Hun ble som forvandlet og glemte prestasjonsangsten fullstendig. Fin erfaring.

Vi tegnet hund, katt, hest, elefant. De fikk velge å tegne de dyrene de ikke hadde tegnet forrige gang. Vi gjorde også strekøvelser i forkant, alla de vi har gjort tidligere, også som repetisjon.

Øvelser- portrettegning:

Vi satt i sirkel. En og en fikk sitte modell. De andre fikk ulike tegneøvelser. Ikke se på arket. Ikke tegne kontur, bare lys/ skygge. Se på arket (vanlig tegning) . Portrett- croquis. morsomt å sitte modell og å tegne hverandre, Vi trakk lodd om å sitte. Voksne inkludert. Vanskelig og uvant men morsomt å se resultatene etterpå.

Collager:

Vi gikk gjennom dag/ natt- collagene og elevene fortalte litt om sin- den de begynte på i mars og som de har fortsatt med mens jeg var borte. De ble veldig fine og nesten alle er blitt ferdige med sin.

Jeg ble intervjuet av 10 klassingene. Det tror jeg var positivt for dem- og et hyggelig møte for meg. Fin mulighet til å formidle prosessen til resten av skolen. Mer av det!

Eget arbeid:

Fredag satt en av intervjuerne, (Selma, 10 kl.) modell og 1.klassingene fikk komme i to puljer for å observere når jeg modellerte. Jeg ga dem en klump leire som de kunne prøve å modellere med i hånda samtidig for det så ut som de hadde lyst til å prøve. Dette fungerte bra.

Ønsker å modellere flere studier av elever/ lærere/ ansatte til høsten.

Har fortsatt på modellen av skoleparti og malt en studie til fra skolen. Tenker på flere motiver her.

Studier fra området rundt Bakketun

Fortsatt litt utfordrende å få nok tid til eget arbeid på skolen men har nå mer forståelse av hvordan skoledagen er lagt opp så det går seg til. Vil gi elevene mulighet til å ta mer del i mitt arbeide framover.

Har malt skisser hver ettermiddag/ kveld i akryl/ akvarell av omgivelsene rundt Bakketun. Ønsker å jobbe videre med noen av disse studiene. Har også en ide om å lage modeller fra enkelte av motivene.

Fortsatte å skrive dagboksnotater, som også skal videreføres / renskrives.

Også mulige sangtekster.

Jeg opplever å ha fått god kontakt med 1. klassingene. De er tillitsfulle og ivrige og framfor alt veldig hyggelig å være sammen med selv om det er krevende å hjelpe dem når de står fast og svare på så mange spørsmål.

Lærer og assistenter har utover å ha overordnet ansvar for ro og orden innimellom vært med på enkelte tegne - og modelleringsøvelser og dette har også virket positivt på stemningen.

Gleder meg til høsten!

Gisle

Logg Heidal uke 42 2019

Lagde leddfigurer

Elevene tegnet en person I familien som de senere skal lage I leire

Malte akryl- studie fra skolegården og fra korridor.

Elevene modellerte hode(portrett), lagde sokkel og skjelett til menneskekropp og modellerte ledd.

Delte inn I to grupper. Det gjorde det lettere å følge opp hver enkelt hvis noe var vanskelig, som f. eks. Å bøye, klippe og vri ståltråd. Men ser nå at elevene har lært og husker mye både I modellering, ståltrådarbeid og tegning. Elevene ikke helt ferdig med kropp I leire. Fortsetter I nov.

Jobbet videre med portrett av Selma fra I vår. Siden hun var på arbeidsuke på skolen satt hun modell en økt som var veldig nyttig. Begynte på portrett av Pål (musikklærer)

Malte studier fra gårdstunet på Harildstad.

Jobbet videre med modell av skoleparti, limte sammen og stabiliserte konstruksjonen.

Flere elever var innom atelieret og modellerte, malt og var nysgjerrige/ meldte seg som modell. Føler nå at jeg er blitt kjent med skolen og at mange har et forhold til det jeg gjør der og ønsker å ta del.

Modellerte Madelene fra klassen mens de andre så på / modellerte selv. Fungerte bra at alle var til stede. Tar sikte på å modellere hele klassen hvis mulig (og de har lyst... )

Gisle

Logg Heidal.

Elevarbeid:

Første dagen tegnelek, brettetegning. Fult kaos men veldig gøy å se resultatene selv om det ikke er så lett å skjønne reglene. Må repeteres.

Tegnet litt i kunstboka. Om et viktig verktøy: Krokodilletang.

Barna hadde i mellomtiden skrevet om det vi gjorde forrige gang. Supert!

Modellering; Hovedprosjekt denne uka: Gjøre ferdig helfigur med ledd. Vanskelig å nå rundt til alle fordi mange trenger hjelp med å lage ledd i leire. VI delte derfor klassen i to, noe som gikk mye bedre. Særlig for å få med seg de som hang litt etter.

Merket at assistent ikke var med på torsdagen. Mye tull og fjas. Delvis vanskelig å få dem til å konsentrere seg. Ellers gikk det bra.

Da de var ferdige fikk de male noe som de hadde modellert på atelieret

Byttet på å ha de to gruppene på hhv atelieret og kunst og håndverk rommet. Linea, Madelene og Amalie satt modell for portrett- byste, mens resten enten modellerte modellen eller hva de ville. Det ble også tid til å male tørre skulpturer etterpå. God arbeidsstemning i atelieret. Morro å male/ blande farger.

Jeg modellerte videre på portrett av Selma men rakk det ikke å komme helt i mål.

Hendene vanskelige. Folder i klærne tar tid. Fornøyd med hodet nå.

Jobbet også videre på interiørmaleri og malte studier fra garden der jeg bor nå. Har lyst til å jobbe mer med disse motivene i tillegg til skulpturene.

Nytt ord: Sjogg - som betyr snø

Masse snø i Heidal!

Annet:

Tors:

Musikkøving med Kjersti, Paal og Semon. Satser på å øve inne et sett for konsert etter jul.

Corona….

Logg Heidal, juni, 20

Siste modelleringsfasen. Alle elevene satt modell etter tur. Jeg tenkte at det var fint å være to og to så kunne de bytte litt på å sitte mens den andre fikk modellere.

Slik fikk alle sitte modell for hverandre. Det gikk fint. Det kom to journalister på besøk- en på tirsdag fra en lokalavis og en på onsdag fra NRK. Vi bare gjorde det vi pleier. Det var også tid for oppsummering. Jeg kikket på husene de hadde laget til leddfigurene sine, og som Kjersti hadde hjulpet dem med mens det var reiseforbud og det var imponerende fine hus. Nå var det bare finishen utenpå igjen.

Skulpturer modellert sent i februar har måttet holde seg fuktige. Kjersti har hjulpet til med det. Jeg hadde planlagt å støpe mer, men innser at mye av dette må gjøres i Oslo.

Med 2- klasse -elevene gikk jeg gjennom hva en må huske på når en skal lage en byste. De husket mye, men det var viktig å repetere dette. For det er jo en stund siden de modellerte.

Nå skulle de jobbe selvstendig med ny portrettbyste av hverandre. Det ble ikke så mye tid de fikk hver seg men de som ikke kom i mål får sikkert gjøre bysten ferdig uten meg.

Når den er tørr kan den males.

Jeg modellerte også en byste av Hanne, kontakt- læreren så nå er portretteringen av klassen komplett.

Det er ganske utfordrende å modellere barn. De er veldig livlige, naturligvis- og forandrer stilling og utrykk hele tiden. Men ved hjelp fotografier kan jeg jobbe i økter med å rett opp ting til neste gang de sitter modell. Når modellen kommer må jeg vanligvis rette opp ting igjen fordi fotografiene ikke sier noe om avstand og volum innover i rommet og ting ofte forstørres/ forminskes av linsen.

Jeg rakk i tillegg å gjøre et par enkeltstudier fra Harildstad i tråd med tidligere skisser hvor jeg følger motivet med låven til nabogården gjennom ulike årstider.

Så var det rydding av atelieret og sortering av arbeider og materialer.

Vi hadde en fin avslutning på oppholdet i hytta på Harildstad med Kjerstis fiskesuppe og musikklærerne Paal og Morten i skjønn forening med sang og spill av ymse slag.

Til høsten blir det utstilling på skolen.

Oppsummering

Elevene virker mer selvstendige nå. De husker godt. Vi har gjort morsomme ting sammen men de har også strevd og prøvd å gjøre det jeg har vist dem. Trening i å forme og bruke verktøy må holdes vedlike som med alt så glemmes ting hvis det legges bort. Men nå kommer det en ny kunstner fra høsten som har nye ideer og problemstillinger – det blir bra.

Jeg har blitt inspirert og fått mange ideer mens jeg har vært her. Jeg merker at det tar tid å bli kjent med et sted og at jeg burde ha reist litt mer rundt i kommunen og bodd her kanskje over lengre tid i et strekk. For jo lengre tid jeg har vært her jo flere muligheter og motiver ser jeg. At man på et sted som Heidal nærmest er avhengig av bil er et tankekors. Uten bil selv er jeg avhengig av kollektiv transport og å bli kjørt av andre. Bussen går kun to ganger om dagen.

Det blir ikke tid til alt. Fokuset har derfor vært rundt skolen og nærmiljøet rundt skolen og der jeg har bodd, først på Bakketun og siden på Harildstad. Å lage skulptur og maleri er to krevende disipliner hvor du hele tiden møter på motstand, hvordan formulere form i et rom, hvordan formulere et rom på en flate. Det er som å beherske to vidt forskjellige instrumenter. Problemet eller kanskje heller utfordringen kommer når du ønsker å utrykke deg i flere medier og alt krever fordypning. Når jeg i tillegg skriver og lager musikk så kjeder jeg meg sjelden for å si det sånn.

Det har vært en fin tid. Jeg har blitt tatt imot med åpne armer og jeg har blitt litt bedre kjent med en bygd hvor storsamfunnets krav til sammenslåing truer, her som mange andre mindre steder. Jeg har sett hvor viktig skolen er som nerven til livet i bygda og hvor mye den betyr for elevene men også for alle som har vokst opp, bor og lever livet sitt i Heidal. Møtet mellom tradisjonell kultur, byggeskikk, seterdrift og jordbruk og den moderne, digitale og globaliserte verden hvor turisme og naturopplevelser er næringer i vekst blir veldig synlig i en bygd som dette.

Men jeg ser også at nærhet til naturen, nærhet mellom skole og hjem, mindre forhold for elever og lærere sannsynligvis gir større handlingsrom og kortere vei fra planlegging til praksis enn ved større skoler der utfordringene med å favne alle blir større. Det virker som det er rom for improvisasjon og kreative løsninger ved Heidal skule og stor omsorg for hver enkelt elev, uansett utfordringer. Elevene har også naturen som lekeplass til og med i skolegården. Jeg ser at å utøve kunst i et nærmiljø kan skape nysgjerrighet og forståelse blant de unge. Mange elever har i den perioden jeg har vært her gitt utrykk for at de har lyst til å ta del i prosessen i atelieret og lære om hvordan man lager kunst.

Gisle 15. 06.20